Komission asetus (ETY) N:o 2427/93, annettu 1 päivänä syyskuuta 1993, neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan tutkimus- ja tiedotusrahaston osalta



Virallinen lehti nro L 223 , 02/09/1993 s. 0003 - 0005

Suomenk. erityispainos Alue 3 Nide 52 s. 0055

Ruotsink. erityispainos Alue 3 Nide 52 s. 0055



KOMISSION ASETUS (ETY) N:o 2427/93, annettu 1 päivänä syyskuuta 1993, neuvoston asetuksen (ETY) N:o 2075/92 soveltamista koskevista yksityiskohtaisista säännöistä yhteisön tupakka-alan tutkimus- ja tiedotusrahaston osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92(1) ja erityisesti sen 13 artiklan 3 kohdan, sekä katsoo, että asetuksen (ETY) N:o 2075/92 13 artiklan 1 kohdan mukaan perustetaan yhteisön tupakka-alan tutkimus- ja tiedotusrahasto; olisi annettava tämän säännöksen soveltamista koskevat yksityiskohtaiset säännöt erityisesti palkkiosta tehtävän, enintään yhden prosentin suuruisen pidätyksen vahvistamisen osalta, tupakantuotantoa olisi ohjattava mahdollisimman vähän haitallisten lajikkeiden ja laatujen suuntaan, yhteisössä asetettavat terveydelliset vaatimukset olisi otettava huomioon; tämän vuoksi olisi yleisön ja ensisijaisesti nuorison tiedonsaanti varmistettava, käytettyjen menettelyjen yhteydessä tehtävät erilaiset ehdotukset olisi voitava arvioida parhaan mahdollisen valinnan mahdollistavin perustein; tässä tarkoituksessa julkinen tarjouspyyntö vaikuttaisi suotavimmalta menettelytavalta, moitteettoman hallinnon mahdollistamiseksi olisi yhteisön hyväksymät tutkimus- ja tiedotushankkeet toteutettava tietyssä määräajassa; alun perin säädetty määräaika saattaa poikkeustapauksissa osoittautua vaikeaksi noudattaa; tämän vuoksi olisi säädettävä mahdollisuudesta tietyin edellytyksin pidentää tätä toteuttamiselle asetettua määräaikaa, hankkeiden valikoimiseksi parhaalla mahdollisella tavalla ja komission hyväksymien hankkeiden moitteettoman toteutuksen takaamiseksi olisi hankkeiden arvioinnin osalta säädettävä, että komissiota avustaa tieteellis-tekninen komitea; tällä komitealla olisi oltava mahdollisuus käyttää riippumattomien asiantuntijoiden palveluja, hyväksyttyjen hankkeiden moitteettoman toteutuksen takaamiseksi on tarpeen säätää tietyistä komission ja hyväksyttyjä hankkeita alulle panneiden henkilöiden välisiin sopimuksiin liittyviä rahaston maksusuorituksia koskevista edellytyksistä, olisi vältettävä useamman kuin yhden toimenpiteen perusteetonta kasautumista saman hankkeen osalle, olisi säädettävä maksujen takaisin perimisestä tietyissä tapauksissa, erityisesti jos sääntöjen vastaisuutta on esiintynyt, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhteisön tupakka-alan tutkimus- ja tiedotusrahasto, jäljempänä 'rahasto`, rahoittaa tutkimus- ja tiedotusohjelmia tämän asetuksen säännösten mukaisesti. Ohjelmat muodostuvat seuraavien alojen tutkimus- ja tiedotushankkeista: - yleisön ja erityisesti nuorison tietämyksen parantaminen tupakan käytön missä muodossaan tahansa aiheuttamista haittavaikutuksista sekä mahdollisuuksista ehkäistä niitä tiedotuksen ja terveyskasvatuksen avulla, - tupakantuotannon ohjaaminen mahdollisimman vähän haitallisten lajikkeiden, laatujen ja tuotteiden suuntaan erityisesti asianmukaisin viljely- ja kuivausmenetelmin, kasvinsuojeluaineiden käytön rajoituksin sekä uusia lajikkeita käyttöön ottamalla. 2 artikla 1 Ollakseen kelvollisia 1 artiklassa tarkoitettujen hankkeiden on: a) tutkimuksen osalta: - käsiteltävä erityisen kiintoisaa uudistusta, - oltava konkreettiseen sovellukseen tähtääviä; b) tiedotuksen osalta: - tarjottava tehokasta ja objektiivista tietoa tupakan tuottajalle ja/tai kuluttajalle, - oltava omintakeisia, käytännön sovelluksiin sopivia ja tehokkaita lyhyellä aikavälillä. Etusija on annettava hankkeille, joilla voi olla nopea vaikutus tuotannon tasolla tai jotka antavat mahdollisuuden nopeaan saatujen tuloksien välittämiseen tuottajatasolla. 2 Tutkimus- ja tiedotushankkeet voivat olla yksi- tai monivuotisina toteutettavia saamatta kuitenkaan kestää yli viittä vuotta sopimuksen allekirjoittamisesta. Toteuttamiselle asetettua määräaikaa voidaan pidentää, jos asianomainen esittää komissiolle tätä koskevan hakemuksen todistaen samalla, ettei hän itsestään johtumattomien poikkeuksellisten olosuhteiden vuoksi kykene noudattamaan alun perin säädettyä määräaikaa. 3 artikla Tutkimus- ja tiedotushankkeiden alkuunpanijana voi olla jokainen yhteisöön sijoittautunut luonnollinen henkilö tai oikeushenkilö, joka: - omaa huomattavaa asiantuntemusta ja vähintään viiden vuoden työkokemuksen kyseiseltä alalta, - sitoutuu panostamaan hankkeen rahoitukseen omista varoistaan vähintään 25 prosenttia kokonaiskustannuksista, - sitoutuu toteuttamaan ehdotetun ohjelman määritellyissä määräajoissa, - suostuu toimittamaan säännöllisiä välikertomuksia töiden edistymisestä, - suostuu siihen, että hänen kirjanpitonsa sekä muut kustannustositteensa ovat komission käytettävissä tarkastusta varten, - hyväksyy 7, 8 ja 9 artiklassa ilmoitetut maksuehdot. 4 artikla Asianomaisia kehotetaan tekemään hankkeita koskevat ehdotuksensa Euroopan yhteisöjen virallisen lehden C-sarjassa julkaistavassa tarjouspyynnössä ilmoitetussa määräajassa. 5 artikla 1 Rahaston johtamisesta huolehtii komissio tieteellis-teknisen komitean avustuksella. 2 Tieteellis-teknisessä komiteassa on yhdeksän komission nimittämää jäsentä. Jäsenistä vähintään kaksi edustaa tuottajia. Komissio huolehtii komitean puheenjohtajuudesta. 3 Riippumattoman asiantuntijaryhmän tutkittua ehdotetut hankkeet komissio esittää tieteellis-teknisen komitean harkittavaksi luettelon mahdollisesti rahoitettavista hankkeista. Komitea antaa tästä luettelosta lausunnon. 4 Komissio nimittää riippumattoman asiantuntijaryhmän neuvoteltuaan tieteellis-teknisen komitean ja tupakan hallintokomitean kanssa. 5 Hankkeita arvioitaessa on otettava huomioon: - asianomaisen tieteellinen ansioituneisuus kyseisellä alalla, - kyseisellä alalla valmistuneet tai meneillään olevat työt, - useaan jäsenvaltioon sijoittautuneiden luonnollisten tai oikeushenkilöiden yhteistoiminta töiden toteuttamiseksi. 6 artikla 1 Komissio vahvistaa tieteellis-teknisen komitean lausunnon perusteella luettelon hankkeista, joille rahaston rahoitusta myönnetään. Komissio tekee sopimukset. 2 Komissio seuraa ja arvioi hyväksyttyjen hankkeiden toteutuksesta saatuja tuloksia. 3 Komissio tiedottaa tupakan hallintokomitealle säännöllisesti tehdyistä sopimuksista ja töiden edistymisestä. 7 artikla 1 Rahastosta myönnetty rahoitus maksetaan porrastettuina suorituksina vahvistettujen töiden edistymisen mukaan ja laskujen ja asianmukaisten tositteiden perusteella. Ensimmäinen maksu mahdollista ennakkoa lukuun ottamatta suoritetaan kuitenkin viimeistään kuusi kuukautta sopimuksen allekirjoittamisen jälkeen. Komissio suorittaa maksut kuudenkymmenen päivän määräajassa hakemuksen vastaanottamisesta ja maksua on pidettävä suoritettuna päivänä, jona se on veloitettu komission tililtä. Maksut suoritetaan ecuina. 2 Sopimuksen tekopäivästä alkaen asianomainen voi esittää ennakkopyynnön, jos komissiolle on annettu vastaavan suuruinen vakuus. Julkiset laitokset voidaan vapauttaa tästä velvoitteesta. Ennakko voi olla enintään 30 prosenttia rahastosta hankkeelle myönnetystä rahoituksesta, jos kyseessä on yksivuotinen hanke, ja enintään 60 prosenttia, jos kyseessä on monivuotinen hanke. Komissio suorittaa ennakon kahden kuukauden kuluessa sopimuksen allekirjoittamisesta. 3 Rahoituksen jäännöstä koskeva hakemus on jätettävä ennen sopimuksessa vahvistettujen töiden valmistumispäivää seuraavan kolmannen kuukauden päättymistä. Siihen on liitettävä: - asianmukaiset tositteet, - yhteenveto suoritetuista töistä, - kertomus, jossa arvioidaan saatuja ja kertomuksen kirjoittamispäivänä todettavissa olleita tuloksia sekä niiden hyödyntämismahdollisuuksia. 4 Jäännöksen suorittamisen edellytyksenä on, että 3 kohdassa tarkoitetut asiakirjat on tarkastettu ja sopimusvelvoitteiden on todettu tulleen moitteettomasti täytetyiksi. 5 Komissio maksaa jäännöksen kolmen kuukauden määräajassa hakemuksen vastaanottamisesta. Se voi kuitenkin lykätä jäännöksen suorittamista, jos lisätarkastukset ovat tarpeen. 6 Edellä 2 kohdassa mainitun vapauttamisen edellytyksenä on, että kyseisille töille myönnetyn avustuksen jäännös on maksettu. 7 Vakuus menetetään osittain havaittaessa, että ennakko on ollut suurempi kuin maksettava määrä; vakuus menetetään aiheettomasti suoritetun maksun määrää vastaavasti. 8 artikla Rahastosta rahoitusta saaneille hankkeille ei saa myöntää muuta yhteisön rahoitusta. 9 artikla 1 Havaittaessa, että hankkeelle on maksettu rahoitusta rahastosta aiheettomasti, komissio perii takaisin edunsaajille suoritetut määrät maksun suorituspäivästä sen tosiasialliseen takaisinsaamiseen asti juoksevine korkoineen. Kyseinen korkoprosentti on sama, jota Euroopan raha-asiain yhteistyörahasto soveltaa ecuina toteuttamiinsa toimiin ja joka julkaistaan jokaisen kuukauden ensimmäisenä työpäivänä Euroopan yhteisöjen virallisessa lehdessä. 2 Takaisin perityt määrät ja korot on suoritettava komissiolle ja ne vähennetään Euroopan maatalouden ohjaus- ja tukirahaston tupakka-alan kustannusten rahoituksesta. 10 artikla 1 Asetuksen (ETY) N:o 2075/92 13 artiklan 1 kohdassa säädetty rahaston hyväksi menevä pidätys vahvistetaan 0,5 prosentiksi vuoden 1993 sadon palkkiosta ja yhdeksi prosentiksi sitä seuraavien satojen palkkioista. Samoja prosenttimääriä on käytettävä pidätyksen suorittamiseen mainitun asetuksen 3 artiklan 2 kohdassa tarkoitetuista lisämääristä. Mainitun asetuksen 12 artiklassa säädetystä erityistuesta ei pidätystä suoriteta. 2 Jalostajat suorittavat pidätyksen jäsenvaltioissa palkkion maksun yhteydessä komission asetuksen (ETY) N:o 3478/92(2) säännösten mukaisesti. 11 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä syyskuuta 1993. Komission puolesta René STEICHEN Komission jäsen (1) EYVL N:o L 215, 30.7.1992, s. 70 (2) EYVL N:o L 351, 2.12.1992, s. 17)